Sie griffen tückisch in die wer,
sprachen: »hinausbringst uns nit mer.«
sant Peter reut der schimpf gar ser,
und disen hochmut tet dem herren klagen.
Der her sprach: »sagt ich dirs nit heut,
es weren frech mutwillig leut?
ge hin und eim engel gebeut,
die trumen vor der himeltür zu schlagen,
Und das er darmit einen lerman mache.«
sant Peter verordnet balt dise sache.
sobalt die landsknecht erhorten die trumen,
loffens naus für des himels kor,
meinten, ein lerman wer darvor.
sant Peter balt beschloß das tor;
seit ist kein landsknecht in den himel kumen.